CELEX: E2020P0014
Language: lv
Date: 2020-09-04 00:00:00
Title: Fürstlicher Oberster Gerichtshof lūgums EBTA Tiesai sniegt konsultatīvu atzinumu lietā Liti-Link AG pret LGT Bank AG (Lieta E-14/20) 2021/C 39/06

4.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 39/20
            
         
      
         Fürstlicher Oberster Gerichtshof lūgums EBTA Tiesai sniegt konsultatīvu atzinumu lietā Liti-Link AG pret LGT Bank AG
      
      (Lieta E-14/20)
      (2021/C 39/06)
      
         Fürstlicher Oberster Gerichtshof (Lihtenšteinas Firstistes Augstākā tiesa) 2020. gada 4. septembra vēstulē, kuru Tiesas kanceleja saņēma 2020. gada 16. septembrī, lūdza EBTA Tiesu sniegt konsultatīvu atzinumu lietā Liti-Link AG pret LGT Bank AG par šādiem jautājumiem:
      
                  1.
               
               
                  Vai Īstenošanas direktīvas 2006/73/EK 26. panta pēdējā daļa, saskaņā ar kuru informāciju par maksu, komisijas maksu vai nemonetāru labumu saņemšanas kārtības būtiskākajiem noteikumiem var izpaust kopsavilkuma veidā, ir jāinterpretē tādējādi, ka informācija par labumiem var tikt sniegta kopsavilkuma veidā un tās saturs var būt vispārīgs?
                  Ja Tiesa uz pirmo jautājumu atbild apstiprinoši, tiek uzdots šāds papildjautājums:
                  
                              1.1.
                           
                           
                              vai Īstenošanas direktīvas 2006/73/EK 26. panta pēdējā daļa, saskaņā ar kuru informāciju par maksu, komisijas maksu vai nemonetāru labumu saņemšanas kārtības būtiskākajiem noteikumiem var izpaust kopsavilkuma veidā, ir jāinterpretē tādējādi, ka informācija par labumiem var tikt sniegta kopsavilkuma veidā un tās saturs var būt vispārīgs, piemēram, vispārīgi vai citi iepriekš formulēti uzņēmējdarbības noteikumi, vai arī informācija katram klientam vai katrai klientu kategorijai jāsniedz atsevišķi?
                              Turklāt tiek uzdoti šādi papildu jautājumi.
                           
                        
            
                  2.
               
               
                  Vai informācija ir sniegta pareizi Īstenošanas direktīvas 2006/73/EK 26. panta b) punkta i) apakšpunkta nozīmē, ja ieguldījumu sabiedrība tikai paziņo klientam, ka trešās personas tam var sniegt labumu, vai arī ieguldījumu sabiedrībai ir skaidri jānorāda, vai un kad šādi labumi tiek sniegti?
               
            
                  3.
               
               
                  Vai informācija ir sniegta pareizi Īstenošanas direktīvas 2006/73/EK 26. panta b) punkta i) apakšpunkta nozīmē, ja ieguldījumu sabiedrība paziņo klientam, ka trešās personas sniegtā labuma summa ir atkarīga no produkta un to veido procentuāla daļa no pārvaldības maksas, ko iekasē par attiecīgo produktu, procentuāla atlaide emisijas cenai vai procentuāla daļa no emisijas cenas, vai arī ieguldījumu sabiedrībai pirms attiecīgā ieguldījumu pakalpojuma vai papildpakalpojuma sniegšanas ir jāpaziņo klientam vismaz diapazoni attiecībā uz maksām, komisijas maksām un labumiem, ko tā saņēmusi?
               
            
                  4.
               
               
                  Vai ir izpildīti Īstenošanas direktīvas 2006/73/EK 26. pantā paredzētie nosacījumi par labumu paziņošanu kopsavilkuma veidā, proti, ka ieguldījumu sabiedrība apņemas sīkāk informēt klientu pēc viņa pieprasījuma un arī pilda šīs saistības, ja attiecībā uz jau veiktajiem darījumiem ieguldījumu sabiedrība apņemas tikai atklāt klientam sīkāku informāciju par divpadsmit mēnešiem pirms pieprasījuma iesniegšanas?
               
            
                  5.
               
               
                  Vai dalībvalstij saskaņā ar EEZ līgumu ir jāpiešķir horizontāla tieša iedarbība īstenošanas direktīvai, kas nav pareizi transponēta, proti, Īstenošanas direktīvai 2006/73/EK?
               
            
                  6.
               
               
                  Vai Īstenošanas direktīvas 2006/73/EK 26. pants ir jāinterpretē tādējādi, ka no tā var atvasināt bankas klientu tiesības pret banku?